Diari Oficial de la Generalitat Valenciana


Sumari del DOGV 8085, del 17-07-2017 (2017/6451)

DECRET 86/2017, de 7 de juliol, del Consell, pel qual es modifica el Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat.
-----------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2017/07/07/86/dof/vci/html**

### Dades del document

Número de DOGV
:   8085

Data del DOGV
:   17-07-2017

Secció del DOGV
:   I. DISPOSICIONS GENERALS

Número del document
:   2017/6451


Data del document
:   07-07-2017

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Presidència de la Generalitat
    * modificació pressupostària
    * administració regional
    * competència administrativa
    * reglament intern
    * legislació

DECRET 86/2017, de 7 de juliol, del Consell, pel qual es modifica el Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat. [2017/6451]  
Per mitjà del Decret 103/2015, de 7 de juliol, del Consell, es va establir l'estructura orgànica de la Presidència i de les conselleries de la Generalitat.  
En la situació actual es fa convenient realitzar determinats ajustos i actualitzar l'estructura bàsica inicialment dissenyada pel Decret 103/2015.  
Per això, i fent ús de les atribucions conferides en l'article 64 de la Llei 5/1983, de 30 de desembre, del Consell, a proposta del president de la Generalitat, i després de la deliberació prèvia del Consell, en la reunió de 7 de juliol de 2017,  
  
  
DECRETE  
  
Article únic. Modificació del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat.  
Es modifiquen l'apartat 1 de l'article 6, l'apartat 1 de l'article 19, i l'article 20 del Decret 103/2015, que queden redactats com s'indica en l'annex d'aquest decret.  
  
  
DISPOSICIONS TRANSITÒRIES  
  
Primera  
Fins a l'aprovació de les corresponents modificacions dels reglaments orgànics i funcionals respectius, romandran vigents els reglaments orgànics i funcionals actuals en allò que no s'oposen al que disposa aquest decret.  
  
Segona  
En tant les conselleries competents en matèria de pressupostos i de funció pública no efectuen les corresponents modificacions derivades d'aquest decret, o, si és procedent, d'acord amb el què puguen establir, en desplegament d'aquest, els corresponents reglaments orgànics i funcionals, les unitats i llocs de treball de nivell administratiu, configurats d'acord amb l'anterior estructura, continuaran tramitant aquells assumptes i expedients de les matèries que gestionaven amb anterioritat a l'entrada en vigor d'aquest decret, sense que això siga cap impediment perquè els òrgans superiors o directius exercisquen les competències que els atribueix aquest decret.  
  
  
DISPOSICIÓ FINAL  
  
Única. Entrada en vigor  
Aquest decret entrarà en vigor el dia de la publicació en el Diari Oficial de la Generalitat Valenciana.  
  
València, 7 de juliol de 2017  
  
El president de la Generalitat,  
XIMO PUIG I FERRER  
  
  
  
  
ANNEX  
  
Nova redacció dels articles 6.1, 19.1 i 20 del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat.  
  
1. L'apartat 1 de l'article 6 queda redactat de la manera següent:  
«Article 6. De l'Agència de Seguretat i Resposta a les Emergències  
  
1. Sota la dependència del president de la Generalitat, l'Agència de Seguretat i Resposta a les Emergències assumeix les funcions arreplegades en l'article 70 de la Llei 5/1983, en matèria d'interior, gestió i direcció de la Unitat del Cos Nacional de Policia adscrita a la Comunitat Valenciana; així mateix, assumeix les funcions en matèria de seguretat pública i protecció ciutadana, espectacles, establiments públics i activitats recreatives, coordinació de policies locals a la Comunitat Valenciana, formació de policies locals, personal de serveis essencials i complementaris d'intervenció davant d'emergències, protecció civil, extinció d'incendis, participació de la Generalitat en els consorcis de bombers i la direcció i gestió de la comanda del Consell de Seguretat Nuclear a la Generalitat.»  
  
2. L'apartat 1 de l'article 19 passa a tindre la redacció següent:  
«Article 19. Conselleria de Justícia, Administració Pública, Reformes Democràtiques i Llibertats Públiques  
1. La conselleria de Justícia, Administració Pública, Reformes Democràtiques i Llibertats Públiques exercirà les competències en matèria de justícia, reformes democràtiques, memòria democràtica, funció pública, consultes populars i electorals, col·legis professionals, fundacions, associacions, registres i notariat, i víctimes del terrorisme i víctimes del delicte.»  
  
3. L'article 20 queda amb la redacció següent:  
«Article 20. De la Secretaria Autonòmica de Justícia, Administració Pública, Reformes Democràtiques i Llibertats Públiques  
1. La Secretaria Autonòmica de Justícia, Administració Pública, Reformes Democràtiques i Llibertats Públiques assumeix les funcions que li atribueix l'article 68 de la Llei 5/1983, en matèria d'infraestructures judicials, gestió i formació del personal al servei de l'administració de Justícia, planificació de l'Oficina Judicial, justícia gratuïta, víctimes del delicte, víctimes del terrorisme, col·legis professionals, associacions, fundacions, registres i notariat, unions de fet i mediació, reformes democràtiques, memòria democràtica, consultes populars i electorals, relacions amb la professió titulada de gestor administratiu i també les corresponents en matèria d'ordenació, selecció, provisió, relacions sindicals, i formació del personal al servei de l'administració de la Generalitat.  
2. De la Secretaria Autonòmica de Justícia, Administració Pública, Reformes Democràtiques i Llibertats Públiques depenen els òrgans directius següents:  
a) Direcció General de Justícia  
Assumeix les funcions en matèria de relacions amb la justícia, infraestructures i manteniment de les seus judicials, gestió i formació del personal al servei de l'administració de justícia, planificació de l'Oficina Judicial, col·legis professionals, associacions, fundacions, registres i notariat i unions de fet.  
b) Direcció General de Reformes Democràtiques i Accés a la Justícia  
Assumeix les funcions en matèria d'instruments que aprofundisquen en el desenvolupament democràtic a la Comunitat, memòria democràtica atenció a víctimes de delicte, ajudes a les víctimes del terrorisme, assistència jurídica gratuïta, mediació, consultes populars i electorals en el marc de la normativa electoral i relacions amb la professió titulada de gestor administratiu.  
c) Direcció General de Funció Pública  
Assumeix les funcions en matèria d'ordenació, selecció, provisió, relacions sindicals, formació del personal al servei de l'administració de la Generalitat i aprovació, gestió i resolució de les ajudes destinades al finançament dels plans de formació destinats al personal al servei de les entitats locals de la Comunitat Valenciana.»


Còpia Permalink ELI